钦定古今图书集成/理学汇编/学行典/第213卷 > 何邦玉
## 钦定古今图书集成/理学汇编/学行典/第213卷 > 何邦玉

按《青州府志》：“何邦玉，莒州人。母张氏，先卒，哀毁骨立，
及父故，悲号几绝，水浆不入口者数日。殡时，庐于墓
侧，每日自汲水采薪，茹粗粝，绝盐味者三年。及归，每
遇父母忌日，必往祭坟墓，号泣终日，至二十年无怠。
乡人士悉重之。知州匾其门曰‘笃伦’。屡举乡饮，不赴。
寿七十八而卒。”